Campbell ble født i London, men startet karrieren i Aston Villa som juniorspiller, men fikk aldri kontrakt med dem. I 2000 gikk han til non-league fotball med Isthmian League Premier Division-klubben Chesham United FC og scoret 16 mål på 29 kamper. Den 20. mai 2001 gikk han til Conference League-klubben Stevenage Borough FC. På to år i klubben spilte han 23 kamper og scoret 3 mål. I august 2002 ble Campbell plassert på transferlisten etter eget ønske. Han ble lånt ut til Isthmian League Premier Division-klubben Billericay Town FC.